Reede 18.11
BIG BANG. MUUSIKATOAD: Mari Kalkun ja Microscopiofonia
- Koht Mustpeade maja
- Kuupäev 18.11.2022
- kellaaeg 14:30
BIG BANG Tallinn
MUUSIKATOAD: Mari Kalkun (Eesti) ja Microscopiofonia (Portugal)
Muusikatuba koosneb kahest minikontserdist ja kohtumistest muusikutega.
„Hääl on maailma kõige esimene pill ja see antakse meile kõigile kaasa juba sündides. Meie esivanemad lubasid hea hääle eest anda kullast õuna või isegi paari härgi, sest hääl teeb meie mõtted kuuldavaks ja suudab mõnikord liigutada lausa mägesid. Just vanade eestlaste leiutiseks võib pidada ürgset regilaulu, mille laulmise üheskoos ära proovime,“ lubab laulja ja helilooja Mari Kalkun.
Henrique Fernandes ja Gustavo Costa on Sonoscopia (Portugal) keskuse kaks juhtfiguuri. Microscopiofonia minikontserdil kasutavad nad heliobjekte, mida nad on aastate jooksul kogunud, enamik neist on võimendatud n-ö oma sisemise heli mikroskoopiliste omaduste tõttu. Nende uurimine paljastab muusikalise universumi, mis on täis üllatusi. Tulemuseks on erilised helid ja häälitsused!
Kestus: 40 min / Vanus: 5+